CELEX: 62019TN0753
Language: el
Date: 2019-11-07 00:00:00
Title: Υπόθεση T-753/19: Προσφυγή-αγωγή της 7ης Νοεμβρίου 2019 – Ungureanu κατά Επιτροπής

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/42
            
         
      Προσφυγή-αγωγή της 7ης Νοεμβρίου 2019 – Ungureanu κατά Επιτροπής
      (Υπόθεση T-753/19)
      (2020/C 68/51)
      Γλώσσα διαδικασίας: η ρουμανική
      
         Διάδικοι
      
      
         Προσφεύγουσα-ενάγουσα: Simeda Ungureanu (Cluj-Napoca, Ρουμανία) (εκπρόσωπος: R. Chiriță, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να διαπιστώσει ότι η Επιτροπή παρέβη την υποχρέωσή της να διασφαλίσει ότι τα κράτη μέλη συμμορφώνονται με τις Συνθήκες της Ευρωπαϊκής Ένωσης και σέβονται τα ανθρώπινα δικαιώματα, όπως προβλέπεται στον Χάρτη των Θεμελιωδών Δικαιωμάτων της Ευρωπαϊκής Ένωσης·
               
            
                  —
               
               
                  να υποχρεώσει την καθής-εναγόμενη να της καταβάλει το ποσό των 40 000 ευρώ λόγω ηθικής βλάβης·
               
            
                  —
               
               
                  να υποχρεώσει την καθής-εναγόμενη να άρει στο μέλλον τις υπάρχουσες παραλείψεις.
               
            
         Ισχυρισμοί και κύρια επιχειρήματα
      
      Προς στήριξη της προσφυγής της, η προσφεύγουσα-ενάγουσα υποστηρίζει ότι συντρέχουν οι προϋποθέσεις για τη στοιχειοθέτηση της ευθύνης της Επιτροπής λόγω της παραλείψεώς της να υποχρεώσει το ρουμανικό κράτος να τηρήσει τις υποχρεώσεις που απορρέουν από τις Συνθήκες της Ευρωπαϊκής Ένωσης και από τον σεβασμό του δικαιώματος στη ζωή των πολιτών της, στο μέτρο που το ρουμανικό κράτος δεν θέσπισε νομοθεσία που να παρέχει δυνατότητα πρόσβασης σε ιατρική περίθαλψη για τα πρόσωπα που βρίσκονται σε ιδιαίτερη κατάσταση και για τα οποία είναι ζωτικής σημασίας η χορήγηση φαρμάκων για θεραπευτικές ενδείξεις που δεν περιλαμβάνονται στη συνοπτική περιγραφή των χαρακτηριστικών του προϊόντος (φάρμακο χωρίς άδεια κυκλοφορίας).